L'Eliana intensifica els tractaments contra plagues
15 de maig de 2025

• Els treballs que van començar el passat mes d'abril redoblen esforços amb dos tractaments més en els mesos de juliol i octubre.

L'Ajuntament de l'Eliana ha reforçat els treballs de control de plagues en la xarxa de clavegueram del municipi, amb especial atenció a l'eliminació de panderoles i rosegadors. L'empresa Hidraqua, responsable de la gestió del Cicle Integral de l'Aigua, va iniciar aquests tractaments el mes d'abril passat i continuen aquest mes de maig i ha previst, a més, noves intervencions al juliol i octubre per a garantir la seua eficàcia.

Aquests treballs s'estan duent a terme en tota la xarxa de clavegueram, la qual cosa pot observar-se en les marques visibles en algunes tapes del sistema. L'objectiu és minimitzar les molèsties que aquestes plagues generen a la ciutadania.

A més, l'Ajuntament recorda que els veïns i veïnes poden col·laborar avisant si detecten focus de plagues en els seus voltants. Per a això, poden usar els canals oficials com la Línia Verda municipal, el telèfon d'atenció al client d’Hidraqua (911 774 090 / 900 210 100, de dilluns a divendres de 08:00 a 21:00 hores), o el WhatsApp de l'empresa (689 624 646) en el mateix horari.